JayJayThrowThrow/commonwealth-wiki-mix huggingface dataset:
ದುರ್ಗಸಿಂಹ

"ದುರ್ಗಸಿಂಹ " ಹಳಗನ್ನಡದ ಪ್ರಮುಖ ಕವಿಗಳಲ್ಲೊಬ್ಬನು. ಈತನ ಕಾಲ ಸುಮಾರು ಕ್ರಿ.ಶ.೧೦೩೦ ಎಂದು ಸಾಹಿತ್ಯ ಚರಿತ್ರಕಾರರ ಅಭಿಪ್ರಾಯವಾಗಿದೆ. ಕರ್ಣಾಟ ಪಂಚತಂತ್ರ - ದುರ್ಗಸಿಂಹ ರಚಿಸಿದ ಮಹತ್ವಪೂರ್ಣ ಚಂಪೂ ಕಾವ್ಯ.ಗದ್ಯ ಪದ್ಯಗಳಿಂದ ಕೂಡಿರುವ ಗ್ರಂಥ. ಚಾಲುಕ್ಯ ರಾಜನಾಗಿದ್ದ ಜಗದೇಕಮಲ್ಲ ಬಳಿ ದಂಡನಾಯಕನೂ,ಸಂಧಿವಿಗ್ರಿಹಿಯೂ ಆಗಿದನು ವಸುಭಾಗಭಟ್ಟನ್ನು ಸಂಸ್ಕೃತದಲ್ಲಿ ರಚಿಸಿದ ಪಂಚತಂತ್ರ ವನ್ನು ಕನ್ನಡಕ್ಕೆ ತಂದವನು.ಇವನ ಗುರು ಶಂಕರಭಟ್ಟ.ಈತ ಇದ್ದದ್ದು ಕಿಸುನಾಡಿನ ಸಯ್ಯಡಿ ಎಂಬ ಅಗ್ರಹಾರದಲ್ಲಿ.ಈತ ತನ್ನ ಪ್ರಭವಿನ ಆಣತಿಯಂತೆ ಹರಿಹರ ದೇವಾಲಯಗಳನ್ನು ಕಟ್ಟಿಸಿದನು.ಇದು ಐದು ತಂತ್ರಗಳನ್ನು ಕಥೆಗಳ ಮೂಲಕ ಬೋಧಿಸುವ ಚಂಪು ಕಾವ್ಯ ಪಂಚತಂತ್ರ.
ಬಾಲ್ಯ

ಹುಟ್ಟಿದ ಸ್ಥಳ ಕಿಸುಕಾಡನಾಡು. ಈತ ಹೆಸರುವಾಸಿಯಾಗಿದ್ದ ದುರ್ಗಮಯ್ಯನ ಮೊಮ್ಮಗ. ಕಮ್ಮೆ ಕುಲದ ಸ್ಮಾರ್ತ ಬ್ರಾಹ್ಮಣ. ಗೌತಮ ಗೋತ್ರದವ. ತಂದೆ ಈಶ್ವರಾಚಾರ್ಯ, ತಾಯಿ ರೇವಾಂಬಿಕೆ. ಗುರು ಮಹಾಯೋಗಿ ಶಂಕರಭಟ್ಟ. ಜಗದೇಕಮಲ್ಲನ ಆಸ್ಥಾನದಲ್ಲಿ ಕುಮಾರಸ್ವಾಮಿ ಎಂಬಾತ ತನಗೆ ಸಂಧಿವಿಗ್ರಹಿ ಪದವಿಯನ್ನು ಕೊಡಿಸಿದನೆಂದು ಈತನೇ ತನ್ನ ಗ್ರಂಥದಲ್ಲಿ ಹೇಳಿದ್ದಾನೆ.

ದುರ್ಗಸಿಂಹ ರಾಜತಂತ್ರ ನಿಪುಣನಾಗಿದ್ದನೆಂಬುದರಲ್ಲಿ ಸಂದೇಹವಿಲ್ಲ. ರಾಜ ಜಗದೇಕಮಲ್ಲನ ಆಣತಿಯಂತೆ ತಾನು ಸೈಯಡಿಯಲ್ಲಿ ಹರಿಹರಭವನಗಳನ್ನು ಕಟ್ಟಿಸಿರುವುದಾಗಿಯೂ ತಿಳಿಸಿದ್ದಾನೆ.
ಕಾವ್ಯ

ಈತನ ಪಂಚತಂತ್ರ ಚಂಪೂರೂಪದಲ್ಲಿದೆ. ಇದರಲ್ಲಿ ಐದು ತಂತ್ರಗಳಿವೆ. ಒಂದೊಂದು ತಂತ್ರಕ್ಕೂ ಒಂದೊಂದು ಅಧ್ಯಾಯವಿದೆ. ಮೊದಲನೆಯ ತಂತ್ರದಲ್ಲಿ ಭೇದ ಪ್ರಕರಣವಿದೆ, ಎರಡನೆಯದರಲ್ಲಿ ಪರೀಕ್ಷಾ ವ್ಯಾವರ್ಣನೆ, ಮೂರನೆಯದರಲ್ಲಿ ವಿಶ್ವಾಸ ಪ್ರಕರಣ,ನಾಲ್ಕನೆಯದರಲ್ಲಿ ವಂಚನಾ ಪ್ರಕರಣ ಮತ್ತೆ ಐದನೆಯರದಲ್ಲಿ ಮಿತ್ರಕಾರ್ಯ ವರ್ಣನೆ ಇವೆ. ಒಂದನೆಯ ಪ್ರಕರಣದಲ್ಲಿ ಎತ್ತಿಗೂ ಸಿಂಹಕ್ಕೂ ಉಂಟಾದ ಗೆಳೆತನವನ್ನು ನರಿ ಮುರಿದ ಕಥೆಯನ್ನೂ ಎರಡನೆಯದರಲ್ಲಿ ಬ್ರಾಹ್ಮಣನೊಬ್ಬ ಮುಂಗುಸಿಯನ್ನು ಕೊಂದ ಕಥೆಯನ್ನೂ ಮೂರನೆಯದರಲ್ಲಿ ಕಾಗೆಗಳು ಗೂಬೆಗಳ ಗುಹೆಯನ್ನು ಸುಟ್ಟ ಕಥೆಯನ್ನೂ ನಾಲ್ಕನೆಯದರಲ್ಲಿ ಕಪಿ ಮೊಸಳೆಯನ್ನು ವಂಚಿಸಿದ ಕಥೆಯನ್ನೂ ಐದನೆಯದರಲ್ಲಿ ಕಾಗೆ, ಆಮೆ, ಸಾರಂಗ ಮತ್ತು ಇಲಿಗಳ ಸ್ನೇಹದ ಕಥೆಯನ್ನೂ ಕಾಣಬಹುದಾಗಿದೆ.

ಕಾವ್ಯದ ಆರಂಭದಲ್ಲಿ ಕವಿ ತ್ರಿಮೂರ್ತಿಗಳನ್ನೂ ಸರಸ್ವತಿ ಚಂದ್ರ ಮನ್ಮಥ ಸೂರ್ಯ ವಿನಾಯಕ ದುರ್ಗಿಯರನ್ನೂ ಸ್ತೋತ್ರ ಮಾಡಿದ್ದಾನೆ. ಅನಂತರ ವಾಲ್ಮೀಕಿ ವ್ಯಾಸ ನೀತಿಶಾಸ್ತ್ರಕಾರರು ಮತ್ತು ಚಂದ್ರಗುಪ್ತನಿಗೆ ರಾಜ್ಯವನ್ನು ಕೊಡಿಸಿದ ನೀತಿವಿದನಾದ ವಿಷ್ಣುಗುಪ್ತ-ಇವರುಗಳನ್ನು ಸ್ತುತಿಸಿದ್ದಾನೆ. ಗುಣಾಢ್ಯ ವರರುಚಿ ಕಾಳಿದಾಸ ಬಾಣ ಭಾರವಿ ಮೊದಲಾದ ಸಂಸ್ಕøತ ಕವಿಗಳನ್ನೂ ಶ್ರೀವಿಜಯ ಕನ್ನಮಯ್ಯ ಚಂದ್ರ ಪೊನ್ನ ಪಂಪ ಗಜಾಂಕುಶ ಕವಿತಾ ವಿಲಸ ಎಂಬ ಕನ್ನಡ ಕವಿಗಳನ್ನೂ ಸ್ಮರಿಸಿದ್ದಾನೆ. ಶ್ರೀ ಮಾದಿರಾಜ ಮುನಿಪುಂಗವರು ತನ್ನ ಗ್ರಂಥವನ್ನು ತಿದ್ದಿಕೊಟ್ಟರೆಂದೂ ಹೇಳಿದ್ದಾನೆ.

ಇದರಲ್ಲಿ 457 ಪದ್ಯಗಳೂ 230 ಶ್ಲೋಕಗಳೂ 48 ಉಪಕಥೆಗಳೂ ಇವೆ. ಚಂಪೂ ರೂಪದಲ್ಲಿದ್ದರೂ ಇದರಲ್ಲಿ ಗದ್ಯವೇ ಹೆಚ್ಚಾಗಿದೆ. ಇಲ್ಲಿ ಬರುವ ಕಥೆಗಳು ಮೃಗಪಕ್ಷಿಗಳಿಗೆ ಸಂಬಂಧಿಸಿದವು. ಇವು ಸ್ವಾರಸ್ಯವಾಗಿರುವುವಲ್ಲದೆ ರಾಜನೀತಿ ವ್ಯವಹಾರ ನೀತಿಗಳನ್ನೂ ಬೋಧಿಸುತ್ತವೆ. ಅಲ್ಲಲ್ಲೇ ಕವಿ ಸೊಗಸಾದ ಅಲಂಕಾರಗಳನ್ನು ಗಾದೆಗಳನ್ನೂ ಬಳಸಿದ್ದಾನೆ. ಈ ಕಥೆಗಳು ಕುತೂಹಲವನ್ನು ಕೆರೆಳಿಸುವಂತಿದ್ದು ಅಬಾಲವೃದ್ಧರಿಗೂ ಮನರಂಜಕವಾಗಿವೆ. ಬ್ರಾಹ್ಮಣ ಸಾಹಿತ್ಯದ ಪ್ರಾಚೀನ ಕವಿಗಳಲ್ಲಿ ದುರ್ಗಸಿಂಹ ಒಬ್ಬನಾಗಿರುವುದರ ಜೊತೆಗೆ ಪ್ರಸಿದ್ಧ ಕವಿಯೂ ಆಗಿದ್ದಾನೆ. ಅನಾಮಿಕ ಕವಿಯೊಬ್ಬನ ಪದ್ಯವೊಂದರಲ್ಲಿ ಈತನನ್ನು ಕನ್ನಡದ ಮಹಾಕವಿಗಳೊಡನೆ ಹೆಸರಿಸಿರುವುದು ಕಂಡುಬರುತ್ತದೆ. ಸೂಕ್ತಿ ಸುಧಾರ್ಣವವನ್ನು ರಚಿಸಿದ ಮಲ್ಲಿಕಾರ್ಜುನ ಈತನ ಗ್ರಂಥದಿಂದ ಕೆಲವು ಪದ್ಯಗಳನ್ನು ಉದ್ಧರಿಸಿ ಬರೆದಿರುವುದು ಈತನ ವಿದ್ವತ್ತಿಗೂ ಈತನಿಗಿದ್ದ ಕೀರ್ತಿಗೂ ಸಾಕ್ಷಿಯಾಗಿದೆ. ಸಾಹಿತ್ಯದ ಮೂಲಕ ಕನ್ನಡದಲ್ಲಿ ರಾಜತಂತ್ರವನ್ನೂ ವ್ಯವಹಾರ ನೀತಿಯನ್ನೂ ಬೋಧಿಸಲು ಹೊರಟ ಕವಿಗಳಲ್ಲಿ ದುರ್ಗಸಿಂಹ ಮೊತ್ತಮೊದಲಿಗ ಎನ್ನಬಹುದು.
ಕೃತಿಗಳು

* ಕರ್ಣಾಟಕ ಪಂಚತಂತ್ರ
ಉಲ್ಲೇಖಗಳು

ವರ್ಗ:ಸಾಹಿತಿಗಳು
ವರ್ಗ:ಹಳಗನ್ನಡ ಕವಿಗಳು
ಖೈದಿ (ಚಲನಚಿತ್ರ)

ಖೈದಿ (೧೯೮೪) ಕನ್ನಡ ಭಾಷೆಯ ಚಲನಚಿತ್ರವಾಗಿದ್ದು, ನಿರ್ದೇಶನ ಮತ್ತು ನಿರ್ಮಾಪಣ ಕೆ.ಎಸ್.ಆರ್.ದಾಸ್ ಅವರು ಮಾಡಿದ್ದಾರೆ. ಈ ಚಿತ್ರಕ್ಕೆ ಪ್ರಸಿದ್ಧ ಸಂಗೀತ ನಿರ್ದೇಶಕ ಚಕ್ರವರ್ತಿ ಸಂಗೀತ ಸಂಯೋಜನೆ ನೀಡಿದ್ದು, ಅದರ ಸಂಗೀತ ಅತ್ಯಂತ ಜನಪ್ರಿಯವಾಗಿದೆ

ಮುಖ್ಯ ಪಾತ್ರಗಳಲ್ಲಿ ವಿಷ್ಣುವರ್ಧನ್, ಮಾಧವಿ ಮತ್ತು ಆರತಿ ಅವರು ಅಭಿನಯಿಸಿದ್ದಾರೆ. ಚಿತ್ರದಲ್ಲಿ ಅವರ ಅಭಿನಯ ಅತ್ಯಂತ ಮೆಚ್ಚುಗೆಗೆ ಪಾತ್ರವಾಯಿತು.

ಖೈದಿ ಚಿತ್ರವು ತನ್ನ ಸಮಯದಲ್ಲಿ ಚಿತ್ರಪ್ರೇಮಿಗಳ ಮೆಚ್ಚುಗೆಗೆ ಪಾತ್ರವಾಗಿದ್ದು, ಅದರಲ್ಲಿ ನಡೆಯುವ ಕಥೆ ಮತ್ತು ಸಂಗೀತಗಳು ಜನಮನವನ್ನು ಗೆದ್ದವು. ಈ ಚಿತ್ರವು ೧೯೮೦ರ ದಶಕದ ಕನ್ನಡ ಚಿತ್ರರಂಗದಲ್ಲಿ ಒಂದು ಮಹತ್ವದ ಸ್ಥಾನ ಹೊಂದಿದೆ.
ಈ ಚಿತ್ರದ ಕಥೆ ಆಧುನಿಕ ಕಾಲದಲ್ಲಿ ಜೀವನದ ಹೋರಾಟ ಮತ್ತು ಸನಿಹದ ಸಂಬಂಧಗಳ ಕುರಿತಾಗಿದ್ದು, ಅದರ ಸೃಷ್ಟಿಕರ್ತರು ಪ್ರೇಕ್ಷಕರ ಮನಸ್ಸಿಗೆ ಹೊಂದುವಂತೆ ಅದನ್ನು ರಚಿಸಿದ್ದಾರೆ.
ಪಾತ್ರವರ್ಗ

*ನಾಯಕ(ರು) = ವಿಷ್ಣುವರ್ಧನ್
*ನಾಯಕಿ(ಯರು) = ಮಾಧವಿ, ಆರತಿ
*ಪೋಷಕ ನಟರು = ಜಯಮಾಲಿನಿ
ಉಲ್ಲೇಖಗಳು

ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳು
ಬೆಂಕಿ ಬಿರುಗಾಳಿ (ಚಲನಚಿತ್ರ)

ಬೆಂಕಿ ಬಿರುಗಾಳಿ 2013 ರ ಕನ್ನಡ ಆಕ್ಷನ್ ಹಾಸ್ಯ ಚಲನಚಿತ್ರವಾಗಿದ್ದು, ಎಸ್‌ಕೆ ಬಶೀದ್ ನಿರ್ದೇಶಿಸಿ ನಿರ್ಮಿಸಿದ್ದಾರೆ. ಇದರ ಮೂಲಕ ನಾಯಕ ನಟನಾಗಿ ಕನ್ನಡ ಚಿತ್ರರಂಗಕ್ಕೆ ಅವರು ಕಾಲಿಟ್ಟರು. ಚಿತ್ರದಲ್ಲಿ ರಿಷಿ, ಕಾದಲ್ ಸಂಧ್ಯಾ, ರೇಖಾ, ಮೋನಿಕಾ, ಬಾನು ಮೆಹ್ರಾ, "ಬುಲೆಟ್" ಪ್ರಕಾಶ್, ಲಯೇಂದ್ರ ಮತ್ತು ಜನಾರ್ಧನ್ ಇದ್ದಾರೆ. ಕೆ.ಎಸ್.ಚೆಲುವರಾಜ್ ಛಾಯಾಗ್ರಹಣ ಮತ್ತು ಎಂ.ಎಂ.ಶ್ರೀಲೇಖಾ ಸಂಗೀತ ಸಂಯೋಜಿಸಿದ್ದಾರೆ. ಚಲನಚಿತ್ರವನ್ನು ಜನವರಿ 2011 ರಲ್ಲಿ ಘೋಷಿಸಲಾಯಿತು. ಕರ್ನಾಟಕ ಮತ್ತು ಆಂಧ್ರಪ್ರದೇಶದ ವಿವಿಧ ಸ್ಥಳಗಳಲ್ಲಿ ಚಿತ್ರೀಕರಣ ಮಾಡಲಾಗಿದೆ.

ಬೆಂಕಿ ಬಿರುಗಲಿ 26 ಏಪ್ರಿಲ್ 2013 ರಂದು ಬಿಡುಗಡೆಯಾಯಿತು. ಚಲನಚಿತ್ರವು ಮೂಲತಃ ದ್ವಿಭಾಷಾ - ತೆಲುಗು ಮತ್ತು ಕನ್ನಡ - ಆಗಿದ್ದು ಆದರೆ, ತೆಲುಗು ಆವೃತ್ತಿ ಬಿಡುಗಡೆಯಾಗಲಿಲ್ಲ. ಚಿತ್ರವು ನಕಾರಾತ್ಮಕ ವಿಮರ್ಶೆಗಳಿಗೆ ಬಿಡುಗಡೆಯಾಯಿತು.
ಪಾತ್ರವರ್ಗ

* ಚಂದು ಪಾತ್ರದಲ್ಲಿ ರಿಷಿ
* ದಯಾ ಪಾತ್ರದಲ್ಲಿ ಎಸ್.ಕೆ.ಬಶೀದ್
* ಮೋನಾ ಪಾತ್ರದಲ್ಲಿ ನಮಿತಾ
* ಸಂಧ್ಯಾ ಸಂಧ್ಯಾ
* ರೇಖಾ ವೇದವ್ಯಾಸ್ ರೇಖಾ ಪಾತ್ರದಲ್ಲಿ
* ರಿಷಿಕಾ ಸಿಂಗ್
* ಭಾನು ಶ್ರೀ ಮೆಹ್ರಾ698764rrrty
* ಸಲೋನಿ ಅಸ್ವಾನಿ
* ಬುಲೆಟ್ ಪ್ರಕಾಶ್
* ಲಯೇಂದ್ರ
* ಬ್ಯಾಂಕ್ ಜನಾರ್ದನ್
ಉಲ್ಲೇಖಗಳು
ಬಾಹ್ಯ ಕೊಂಡಿಗಳು

*
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೩ ಕನ್ನಡಚಿತ್ರಗಳು
ಕಾಳಿಂಗ ಸರ್ಪ (ಚಲನಚಿತ್ರ)

ಕಾಳಿಂಗ ಸರ್ಪ, ಡಿ.ರಾಜೇಂದ್ರಬಾಬು ನಿರ್ದೇಶನ ಮತ್ತು ನಜ್ರೆ ನಾರಾಯಣ್ ನಿರ್ಮಾಪಣ ಮಾಡಿರುವ ೧೯೮೪ರ ಕನ್ನಡ ಚಲನಚ್ರಿತ್ರ. ಈ ಚಿತ್ರಕ್ಕೆ ರಾಜನ್-ನಾಗೇಂದ್ರ ಸಂಗೀತ ನಿರ್ದೇಶನ ಮಾಡಿದ್ದಾರೆ. ಅಂಬರೀಶ್ ಮತ್ತು ಶಂಕರನಾಗ್ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.
ಪಾತ್ರವರ್ಗ

*ಶಂಕರನಾಗ್
*ಮಂಜುಳ
*ಜೈಜಗದೀಶ್
*ಉಮಾಶಿವಕುಮಾರ್
*ತೂಗುದೀಪ ಶ್ರೀನಿವಾಸ್
*ಅಂಬರೀಶ್
ಹಾಡುಗಳು

{| class="wikitable sortable "
|-
! ಕ್ರಮ ಸಂಖ್ಯೆ
! ಹಾಡು
! ಗಾಯಕರು
|-
| 1
| ಸಂಜೆ ಕೆಂಪು
| ಎಸ್.ಜಾನಕಿ
|-
| 2
| ಕೇಳೋ ತಮ್ಮಣ್ಣ
| ಎಸ್.ಪಿ.ಬಾಲಸುಬ್ರಹ್ಮಣ್ಯಂ
|-
| 3
| ಸಿಂಗಾರ ಹೆಣ್ಣ ಕಂಡು
| ಎಸ್.ಜಾನಕಿ
|-
ಉಲ್ಲೇಖಗಳು

ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳು
ವರ್ಗ:ಕನ್ನಡ ಚಲನಚಿತ್ರಗಳು
ಇಂದಿನ ರಾಮಾಯಣ (ಚಲನಚಿತ್ರ)

ಇಂದಿನ ರಾಮಾಯಣ,ರಾಜಾಚಂದ್ರ ನಿರ್ದೇಶಿಸಿದ ಮತ್ತು. ದ್ವಾರಕೀಶ್ ನಿರ್ಮಿಸಿದ ೧೯೮೪ ಕನ್ನಡ ಚಿತ್ರ.
ಪಾತ್ರವರ್ಗ

*ವಿಷ್ಣುವರ್ಧನ್
*ಗಾಯತ್ರಿ
*ಸಿ.ಆರ್.ಸಿಂಹ
*ಲೀಲಾವತಿ
*ತುಳಸಿ
*ಶ್ರೀಧರ್
*ಸತೀಶ್
*ವಿಜಯ್
*ಲೋಹಿತಾಶ್ವ
ಹಾಡಗಳು

{| class="wikitable sortable "
|-
! ಕ್ರಮ ಸಂಖ್ಯೆ
! ಹಾಡು
! ಗಾಯಕರು
|-
| 1
| ನಾಳೆಯ ಸವಿಮಾತೆ
| ಎಸ್.ಪಿ.ಬಾಲಸುಬ್ರಹ್ಮಣ್ಯಂ, ವಾಣಿ ಜಯರಾಮ್
|-
| 2
| ಊರೆಲ್ಲಾ ನಿನ್ನ ಹಿಂದೆ
| ಎಸ್.ಪಿ.ಬಾಲಸುಬ್ರಹ್ಮಣ್ಯಂ
|-
| 3
| ಸನಿಹ ನೀನಿರಲು
| ಮಂಜುಳಾ
|-
| 4
| ಆಸೆ ಹೆಚ್ಚಾಗಿದೆ
| ಎಸ್.ಪಿ.ಬಾಲಸುಬ್ರಹ್ಮಣ್ಯಂ, ಮಂಜುಳಾ
|-

ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳುವರ್ಗ:ವಿಷ್ಣುವರ್ಧನ್ ಚಲನಚಿತ್ರಗಳು
ಪ್ರೇಮಿಗಳ ಸವಾಲ್ (ಚಲನಚಿತ್ರ)

ಪ್ರೇಮಿಗಳ ಸವಾಲ್, ವಿ.ಸೋಮಶೇಖರ್ ನಿರ್ದೇಶನ ಮತ್ತು ಫಿಲ್ಮ್ ಕೋ. ನಿರ್ಮಾಣ ಮಾಡಿರುವ ೧೯೮೪ರ ಕನ್ನಡ ಚಲನಚ್ರಿತ್ರ. ಈ ಚಿತ್ರಕ್ಕೆ ರಾಜನ್-ನಾಗೇಂದ್ರ ಸಂಗೀತ ನಿರ್ದೇಶನ ಮಾಡಿದ್ದಾರೆ. ಪ್ರಭಾಕರ್,ರವಿಚಂದ್ರನ್ ಮತ್ತು ಅರ್ಚನ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.

ಚಿತ್ರದ ಕಥಾವಸ್ತು ಪ್ರೇಮ ಮತ್ತು ಸ್ನೇಹದ ನಡುವೆ ನಡೆಯುವ ಸಂಘರ್ಷದ ಚುಟುಕುಗಳನ್ನು ಒಳಗೊಂಡಿದೆ. ಇಬ್ಬರು ಪ್ರೇಮಿಗಳು ತಮ್ಮ ಸಂಬಂಧಕ್ಕಾಗಿ ಸಮಾಜದ ಮತ್ತು ಕುಟುಂಬದ ವಿರೋಧಗಳ ವಿರುದ್ಧ ಎದುರಿಸುವ ಸವಾಲುಗಳನ್ನು ಚಿತ್ರದಲ್ಲಿ ನಿರೂಪಿಸಲಾಗಿದೆ.

ಚಿತ್ರದ ಛಾಯಾಗ್ರಹಣ ಸುಂದರ ದೃಶ್ಯಗಳನ್ನು ಹಿಡಿದಿಡಲು ಯಶಸ್ವಿಯಾಗಿದೆ. ಸಂಗೀತದ ಮೂಲಕ ಕಥೆಯ ಭಾವನೆಗಳನ್ನು ಜೋರಾಗಿ ವ್ಯಕ್ತಪಡಿಸಲಾಗಿದೆ. ರಾಜನ್-ನಾಗೇಂದ್ರ ಜೋಡಿಯು ರಚಿಸಿದ ಗೀತೆಗಳು ಜನಪ್ರಿಯತೆ ಪಡೆದವು. ಈ ಚಿತ್ರದಲ್ಲಿ ಬಳಸಿದ ಹಿನ್ನೆಲೆ ಸಂಗೀತವು ದೃಶ್ಯಗಳ ತೀವ್ರತೆಯನ್ನು ಹೆಚ್ಚಿಸುವಲ್ಲಿ ಪ್ರಮುಖ ಪಾತ್ರವಹಿಸಿದೆ.

ಚಿತ್ರ ೧೯೮೪ರಲ್ಲಿ ಬಿಡುಗಡೆಯಾಗಿ, ಆ ಸಮಯದ ಪ್ರೇಕ್ಷಕರಿಗೆ ಭಾವನಾತ್ಮಕ ಅನುಭವವನ್ನು ನೀಡಿತು. ವಿಭಿನ್ನ ಸಂಗೀತ ಸಂಯೋಜನೆ ಮತ್ತು ಅಭಿನಯಗಳ ಮೂಲಕ ಚಿತ್ರವು ಶ್ಲಾಘನೆಗೆ ಪಾತ್ರವಾಯಿತು. ರವಿಚಂದ್ರನ್ ಅವರ ಅಭಿವ್ಯಕ್ತಿಪೂರ್ಣ ಅಭಿನಯ, ಮತ್ತು ಅರ್ಚನಾ ಅವರ ನಯವಾದ ಪಾತ್ರ ನಿರ್ವಹಣೆ ಚಿತ್ರಕ್ಕೆ ಹೆಚ್ಚಿನ ಒತ್ತು ನೀಡಿತು.
ಸಂಗೀತ

ಚಿತ್ರದ ಪ್ರಮುಖ ಆಕರ್ಷಣೆ ಅದರ ಸಂಗೀತವಾಗಿದ್ದು, ಕೆಲವು ಹಾಡುಗಳು ಆ ಕಾಲದಲ್ಲಿ ಹಿಟ್ ಆಗಿದ್ದವು. ರಾಜನ್–ನಾಗೇಂದ್ರ ಅವರ ಸಂಗೀತ ಸಂಯೋಜನೆ ಪ್ರೇಕ್ಷಕರ ಮನಸ್ಸಿನಲ್ಲಿ ಇಂದಿಗೂ ಗುನುಗುತ್ತಿದೆ.
ಪಾತ್ರವರ್ಗ

*ನಾಯಕ(ರು) = ಪ್ರಭಾಕರ್, ರವಿಚಂದ್ರನ್
*ನಾಯಕಿ(ಯರು) = ಅರ್ಚನ
*ಪೋಷಕ ನಟರು = ವಜ್ರಮುನಿ
ಉಲ್ಲೇಖಗಳು

ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳು
ಆಕ್ಸಿಡೆಂಟ್ (ಚಲನಚಿತ್ರ)

ಆಕ್ಸಿಡೆಂಟ್ ಚಲನಚಿತ್ರ (೧೯೮೫) ಶಂಕರ್ ನಾಗ್ ನಿರ್ದೇಶನದ ಕನ್ನಡ ಚಿತ್ರ. ಈ ಚಿತ್ರದ ಪ್ರಮುಖ ಪಾತ್ರಗಳಲ್ಲಿ ತನ್ನ ಹಿರಿಯ ಸಹೋದರ ಅನಂತ್ ನಾಗ್ ಮತ್ತು ಪತ್ನಿ ಅರುಂಧತಿ ನಾಗ್ ನಟಿಸಿದರು. ಇದು ಕನ್ನಡ ಸಿನೆಮಾದಲ್ಲಿ ಒಂದು ಮೈಲಿಗಲ್ಲಿನ ಚಿತ್ರ ಎಂದು ಪರಿಗಣಿಸಲಾಗಿತ್ತು.

ಚಿತ್ರವು ಮೇಲಿನ ವರ್ಗದ ಶ್ರೀಮಂತ ಮತ್ತು ಪ್ರಬಲ ಜೀವನ ಶೈಲಿಯನ್ನು ಚಿತ್ರಿಸುತ್ತದೆ. ಮನೆ, ತೋಟಗಳು, ತಮ್ಮ ಸ್ನೇಹಿತರು, ತಮ್ಮ ಸೇವಕರ ನಡವಳಿಕೆ, ಇತರ ಜನರೊಂದಿಗೆ ತಮ್ಮ ಅಂತರ ಕ್ರಮ, ತಮ್ಮ ಭಾಷೆಯನ್ನು ಚಿತ್ರಿಸಲಾಗಿದೆ.

ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳು
ಎಂ.ಎಸ್.ವೇದಾ

ಡಾ. ಎಂ.ಎಸ್.ವೇದಾ ಕನ್ನಡ ಸಾಹಿತ್ಯದ ಗಂಭೀರ ವಿಚಾರಧಾರೆಯುಳ್ಳ ಸೃಜನಶೀಲ ಲೇಖಕಿ. ಇವರ ಸಾಹಿತ್ಯದ ಹರುಹು ದೊಡ್ಡದು. ಕವಿತೆ, ಕಥೆ, ಕಾದಂಬರಿ, ನಾಟಕಗಳನ್ನು ರಚಿಸಿದ್ದಾರೆ.
ಜನನ, ಶಿಕ್ಷಣ

ಇವರು ಮೇ ೦೪- ೧೯೬೫ ಮೈಸೂರಿನಲ್ಲಿ ಜನಿಸಿದರು. ತಂದೆ ಸಿ.ಶಿವಣ್ಣ, ತಾಯಿ ದೇವಿರಮ್ಮ. ಮೈಸೂರು ವಿಶ್ವವಿದ್ಯಾನಿಲಯದ ಕುವೆಂಪು ಕನ್ನಡ ಅಧ್ಯಯನ ಸಂಸ್ಥೆ ಮಾನಸಗಂಗೋತ್ರಿಯಲ್ಲಿ ಕನ್ನಡ ಎಂ.ಎ ಮತ್ತು ಪಿಎಚ್.ಡಿ ಪದವೀಧರೆಯಾಗಿದ್ದಾರೆ. ಕನ್ನಡ ಸಾಹಿತಿ ಬಿ.ಪುಟ್ಟಸ್ವಾಮಯ್ಯನವರ ನಾಟಕ ಹಾಗೂ ಕಾದಂಬರಿಗಳನ್ನು ಕುರಿತು ಸಂಶೋಧನಾ ವ್ಯಾಸಂಗ ಮಾಡಿದ್ದಾರೆ.
ವೃತ್ತಿ ಜೀವನ

ಪಿರಿಯಾಪಟ್ಟಣದ ಸರ್ಕಾರಿ ಕಾಲೇಜಿನಲ್ಲಿ ಕನ್ನಡ ಸಹ ಪ್ರಾಧ್ಯಾಪಕರಾಗಿ, ಮಹಾರಾಣಿ ಮಹಿಳಾ ವಿಜ್ಞಾನ ಕಾಲೇಜು (ಸ್ವಾಯತ್ತ), ಮೈಸೂರು ಇಲ್ಲಿ ಕನ್ನಡ ಸಹ ಪ್ರಾಧ್ಯಾಪಕಿಯಾಗಿ, ಸರ್ಕಾರಿ ಪ್ರಥಮ ದರ್ಜೆ ಕಾಲೇಜು ಸಿದ್ಧಾರ್ಥನಗರ ಮೈಸೂರು ಇಲ್ಲಿ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸಿ, ಪ್ರಸ್ತುತ ವೃತ್ತಿಯಿಂದ ನಿವೃತ್ತಿ ಹೊಂದಿ ಸಾಹಿತ್ಯ ಬರವಣಿಗೆಯಲ್ಲಿ ತಮ್ಮನ್ನು ತೊಡಗಿಸಿಕೊಂಡಿದ್ದಾರೆ. ಸೂಕ್ಷ್ಮ ಸಂವೇದನೆಯ ಲೇಖಕಿಯಾದ ವೇದಾ ತಮ್ಮ ರಚನಾ ಕೌಶಲ್ಯ ಮತ್ತು ಪ್ರತಿಭೆಗಳನ್ನು ಸ್ತ್ರೀ ಬದುಕಿನ ಮೀಮಾಂಸೆಗಾಗಿ ದುಡಿಸಿಕೊಳ್ಳುತ್ತಾರೆ.
ಕಥಾ ಸಂಕಲನಗಳು

* ಪ್ರೀತಿ ಮತ್ತು ಸಾವು
* ಪಾಲು (೧೯೯೭)
* ಬಿಳಿಯೆಣ್ಣು ಮತ್ತು ದುಂಡವ್ವನ ದೆವ್ವ(೨೦೦೨)
* ಮುಳ್ಳ ಮನೆಯ ಮೇಲೆ(೨೦೦೯)
* ಎಂ ಎಸ್ ವೇದಾರ ಸಣ್ಣಕಥೆಗಳು - ಈ ತನಕ(೨೦೧೦)
* ಕಂಬಳಿಯೊಳಗೆ ಕೂಳ ಕಟ್ಟಿ (೨೦೧೮)
ಕಾದಂಬರಿಗಳು

* ಜಮೀನು (೨೦೦೦)
* ಜಯ (೨೦೦೪)
* ಕಪ್ಪುಕಿವಿಯ ಬಿಳಿಯ ಕುದುರೆಗಳು (೨೦೦೭)
* ರಾಜ ಒಡೆಯರು (೨೦೧೪)
* ದೊಡ್ಡ ತಾಯಿ.
ಕವನ ಸಂಕಲನಗಳು

* ಕಾವ್ಯಕೂಸು (೧೯೮೫)
* ಗಂಗೋತ್ರಿಯಲ್ಲಿ (೧೯೮೭)
* ಬಿಳಲುಗಳು (೧೯೮೯)
* ದಾಖಲಾಗುವುದು ಬೇಡ(೨೦೦೪)
ನಾಟಕ

* ಉತ್ತರ ಶಾಕುಂತಲಾ
ಪಿ.ಎಚ್ ಡಿ.ಮಹಾಪ್ರಬಂಧ

* ಬಿ.ಪುಟ್ಟಸ್ವಾಮಯ್ಯನವರ ನಾಟಕ ಹಾಗೂ ಕಾದಂಬರಿಗಳ ಸಮಗ್ರ ಅಧ್ಯಯನ (೧೯೯೨)
ಸಾಹಿತ್ಯ ವಿಮರ್ಶೆ

* ಆರ್ದ್ರಗರ್ವದ ಹುಡುಗಿ (೨೦೧೦)
* ಮಹಿಳಾ ಕಾವ್ಯ ಕಾರಣ (೨೦೧೬)
ವ್ಯಕ್ತಿ ಚಿತ್ರ

* ಚದುರಂಗ (೨೦೦೧)
ಪ್ರಶಸ್ತಿಗಳು

* ಗೀತಾದೇಸಾಯಿ ದತ್ತಿನಿಧಿ ಬಹುಮಾನ,
* ಹೆಚ್.ವಿ. ಸಾವಿತ್ರಮ್ಮ ದತ್ತಿನಿಧಿ ಬಹುಮಾನ.
* ತ್ರಿವೇಣಿ ಕಾದಂಬರಿ ಪ್ರಶಸ್ತಿ.
* ಹೆಚ್.ವಿ. ಸಾವಿತ್ರಮ್ಮ ಪ್ರಶಸ್ತಿ (ಅಖಿಲ ಕರ್ನಾಟಕ ಲೇಖಕಿಯರ ಸಂಘ, ಬೆಂಗಳೂರು).
* ಮಾಣಿಕ್‌ಬಾಯಿ ಪಾಟೀಲ್ ಪ್ರಶಸ್ತಿ (ಕಲಬುರ್ಗಿ).
* ಹಾವನೂರು ಪ್ರಶಸ್ತಿ (ಹಾವೇರಿ)
* ಭಾರತೀಸುತ ಕಾದಂಬರಿ ಪ್ರಶಸ್ತಿ (ಕನ್ನಡ ಸಾಹಿತ್ಯ ಪರಿಷತ್ತು)
* ಗೊರೂರು ಸಾಹಿತ್ಯ ಪ್ರಶಸ್ತಿ (ಬೆಂಗಳೂರು)
* ಮಾತೋಶ್ರೀ ರತ್ನಮ್ಮ ಹೆಗ್ಗಡೆ ಪ್ರಶಸ್ತಿ (ವಿದ್ಯಾವರ್ಧಕ ಸಂಘ, ಧಾರವಾಡ)
* ಇನ್ಫೋಸಿಸ್ ಸಾಹಿತ್ಯ ಪ್ರತಿಷ್ಠಾನ ಪ್ರಶಸ್ತಿ (ಧಾರವಾಡ)
* ದಕ್ಷಿಣ ಕೇಸರಿ (ಲಯನ್ಸ್ ಕ್ಲಬ್, ಪ್ರಶಸ್ತಿ ಮೈಸೂರು)
* ಸಾಹಿತ್ಯಶ್ರೀ ಪ್ರಶಸ್ತಿ (ಕರ್ನಾಟಕ ಸಾಹಿತ್ಯ ಅಕಾಡೆಮಿ, ಕರ್ನಾಟಕ)
ಉಲ್ಲೇಖಗಳು

*.
ವರ್ಗ:ಕನ್ನಡ ಸಾಹಿತ್ಯ
ಎಂ.ಎಸ್.ವೇದಾ
ಎಂ.ಎಸ್.ವೇದಾ
ಕುಂ.ವೀರಭದ್ರಪ್ಪ

ಕುಂ. ವೀರಭದ್ರಪ್ಪ ಅವರು ಕನ್ನಡದ ಖ್ಯಾತ ಸಾಹಿತಿ. ಅವರ ಅರಮನೆ ಕೃತಿಗೆ ೨೦೦೭ರ ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಸಿಕ್ಕಿದೆ.
ಜನನ

ಬಳ್ಳಾರಿ ಜಿಲ್ಲೆ ಕೂಡ್ಲಿಗಿ ತಾಲೂಕಿನ ಕೊಟ್ಟೂರಿನಲ್ಲಿ ಅಕ್ಟೋಬರ್ ೧, ೧೯೫೩ರಲ್ಲಿ ಜನನ. ತಂದೆ ಕುಂಬಾರ ಹಾಲಪ್ಪ, ತಾಯಿ ಕೊಟ್ರಮ್ಮ, ಪತ್ನಿ ಅನ್ನಪೂರ್ಣ. ಮಕ್ಕಳು ಪುರೂರವ, ಶಾಲಿವಾಹನ ಮತ್ತು ಪ್ರವರ. ಮೊಮ್ಮಗ ಅಥರ್ವ. ಎಂ ಎ ಪದವೀಧರರು. ಆಂಧ್ರಪ್ರದೇಶದ ಹಳ್ಳಿಗಳಲ್ಲಿ ೩೫ ವರ್ಷಗಳ ಕಾಲ ಪ್ರಾಥಮಿಕ ಶಾಲಾ ಶಿಕ್ಷಕನಾಗಿ ಸೇವೆ ಸಲ್ಲಿಸಿ ನಿವೃತ್ತರಾಗಿರುವರು.
ಗ್ರಾಮೀಣ ಬದುಕಿನ ಸಂವೇದನೆಗಳನ್ನು ತಮ್ಮ ಕೃತಿಗಳಲ್ಲಿ ಸಮರ್ಥವಾಗಿ ಬಳಸಿಕೊಂಡಿರುವ ಬರಹಗಾರ. ಇವರು ಬಳಸುವ ಭಾಷೆಯೂ ಕೂಡ ವಿಶಿಷ್ಟವಾದುದು. ಬಿರುಬಿಸಿಲು ನಾಡಿನ ಬಳ್ಳಾರಿ ಪ್ರದೇಶದ ಗಂಡು ಭಾಷೆಯೇ ಇವರ ಬರಹಕ್ಕೆ ಮತ್ತಷ್ಟು ಶಕ್ತಿ ನೀಡಿವೆ. ಈಗ ತಮ್ಮ ಜನ್ಮಸ್ಥಳವಾದ ಬಳ್ಳಾರಿ ಜಿಲ್ಲೆಯ ಕೊಟ್ಟೂರಲ್ಲಿ ನೆಲಸಿದ್ದಾರೆ.
ಕೃತಿಗಳು
ಕಾವ್ಯ

* ದಿವಿ ಸೀಮೆಯ ಹಾಡು
* ನೀನಿಲ್ಲದ ಮನೆ
ಕಥೆ / ಕಥಾ ಸಂಕಲನ

* ನಿಗಿನಿಗಿ ಹಗಲು
* ಮಣ್ಣೇ ಮೊದಲು
* ಕೂಳೆ
* ಬರಿ ಕಥೆಯಲ್ಲೋ ಅಣ್ಣಾ (ಸಮಗ್ರ
ಸಂಕಲನ)
* ಕೂರ್ಮಾವತಾರ
* ಡೋಮ ಮತ್ತಿತರ ಕಥೆಗಳು

* ಇನ್ನಾದರೂ ಸಾಯಬೇಕು
* ಕುಂವೀ ಆಯ್ದ ಕಥೆಗಳು
* ಭಗವತಿ ಕಾಡು
* ನಿಜಲಿಂಗ
* ಅಪೂರ್ವ ಚಿಂತಾಮಣಿ ಕಥೆ
* ಕರಿವೇಮಲ
* ಸುಶೀಲೆ ಎಂಬ ನಾಯಿಯೂ ವಾಗಿಲಿ ಎಂಬ ಗ್ರಾಮವೂ
* ಎಂಟರ್ ದಿ ಡ್ರಾಗನ್
* ಕುಂವೀ ಬರೆದ ಕಥೆಗಳು
* ಸೂರ್ಯನ ಕೊಡೆ
ಕಾದಂಬರಿ

* ಕಪ್ಪು
* ಪಕ್ಷಿಗಳು
* ಹನುಮ
* ಆಸ್ತಿ
* ಕಿಲುಬು
* ಬೇಲಿ ಮತ್ತು ಹೊಲ
* ಬೇಲಿಯ ಹೂಗಳು
* ಹೇಮರೆಡ್ಡಿ ಮಲ್ಲಮ್ಮನ ಕಥೆಯು
* ಕೊಟ್ರ ಹೈಸ್ಕೂಲಿಗೆ ಸೇರಿದ್ದು
* ಯಾಪಿಲ್ಲು
* ಶಾಮಣ್ಣ
* ಕೆಂಡದ ಮಳೆ
* ಪ್ರೇಮವೆಂಬ ಹೊನ್ನುಡಿ
* ಬೇಟೆ
* ಪ್ರತಿಧ್ವನಿ
* ಏಕಾಂಬರ
* ಅರಮನೆ
* ಆರೋಹಣ
* ನಿಜಲಿಂಗ (ಕಾದಂಬರಿ)
* ಶ್ವಾನಾವಲಂಬನಕರಿ
* ಕತ್ತೆಗೊಂದು ಕಾಲ
* ಜೈ ಭಜರಂಗಬಲಿ
* ಸುಪಾರಿ
* ಎನ್ಕೌಂಟರ್
* ಎಲ್ಲೋಜೋಗಪ್ಪ ನಿನ್ನರಮನೆ
* ವಿಶ್ವಸುಂದರಿ
* ಮಾಕನಡಕು
ಜೀವನ ಚರಿತ್ರೆಗಳು

* ಚಾಪಲಿನ್
* ರಾಹುಲ ಸಾಂಕೃತ್ಯಾಯನ
* ನೇತಾಜಿ ಸುಭಾಸ್ಚಂದ್ರಬೋಸ್
* ಸುಭದ್ರಮ್ಮ ಮನ್ಸೂರ್
* ಶ್ರೀಕೃಷ್ಣದೇವರಾಯ
* ರಾಯಲ ಸೀಮಾ
ಆತ್ಮ ಚರಿತ್ರೆ

* ಗಾಂಧಿ ಕ್ಲಾಸು
ಅನುವಾದ

* ಚಿನ್ನದತೆನೆ
* ತೆಲುಗು ಕಥೆ
* ಒಂದು ಪೀಳಿಗೆಯ ತೆಲುಗು ಕಥೆಗಳು
* ತನ್ನ ಮಾರ್ಗ (ಅಬ್ಬೂರಿ ಛಾಯಾದೇವಿ ಕತೆಗಳು)
* ಕಾಲಪುರುಷನ ಹೆಜ್ಜೆ ಗುರುತು

ನಾಲ್ಕೂ ಸಂಕಲನಗಳನ್ನು ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಕಟಿಸಿದೆ, ಇವೊಂದೇ ಅಲ್ಲದೆ ಬೇರೆ ಬೇರೆ ಭಾಷೆಗಳ ಮುನ್ನೂರಕ್ಕೂ ಹೆಚ್ಚು ಕಥೆಗಳನ್ನು ಕುಂವೀ ಕನ್ನಡಕ್ಕೆ ಅನುವಾದಿಸಿರುವರು.
ವಿಮರ್ಶೆ

* ಜಮೀನ್ದಾರಿ ವ್ಯವಸ್ಥೆ ಮತ್ತು ತೆಲುಗು ಸಾಹಿತ್ಯ
ಸಂಪಾದಿತ

* ಕಥೆಗಳು: ೧೯೮೯
ಪ್ರಶಸ್ತಿಗಳು

* ತುಮಕೂರಿನ ವೀಚಿ ಪ್ರತಿಷ್ಠಾನ ಪ್ರಶಸ್ತಿ
* ರಾಣೆಬೆನ್ನೂರಿನ ಲದ್ವಾ ಪ್ರತಿಷ್ಠಾನ ಪ್ರಶಸ್ತಿ
* ಕರ್ನಾಟಕ ವಿಶ್ವವಿದ್ಯಾಲಯದಿಂದ ಗೌರವ ಡಾಕ್ಟರೇಟ್
* ಸಂದೇಶ ಪ್ರಶಸ್ತಿ
* ಗೌರೀಶ ಕಾಯ್ಕಿಣಿ ಪ್ರತಿಷ್ಠಾನ ಪ್ರಶಸ್ತಿ
* ರಾಜ್ಯ ಸಾಹಿತ್ಯ ಅಕಾಡೆಮಿ ಬಹುಮಾನ ೧೯೮೬, ೨೦೦೦
* ರಾಜ್ಯ ಸಾಹಿತ್ಯ ಅಕಾಡೆಮಿಯಿಂದ ಗೌರವ ಪ್ರಶಸ್ತಿ
* ವರ್ಧಮಾನ ಪ್ರಶಸ್ತಿ ೧೯೮೮
* ಲಂಕೇಶ ಪ್ರತಿಷ್ಠಾನ ಪ್ರಶಸ್ತಿ ೨೦೦೬
* ಅರಮನೆ (ಕಾದಂಬರಿಗೆ)ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ೨೦೦೭
* ಪ್ರೊ. ಕೆ. ಜಿ. ಕುಂದಣಗಾರ ಗಡಿನಾಡ ಸಾಹಿತ್ಯ ಪ್ರಶಸ್ತಿ
* ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ
* ನೃಪತುಂಗ ಪ್ರಶಸ್ತಿ<<
ಚಲನಚಿತ್ರಗಳು

* ಮನಮೆಚ್ಚಿದ ಹುಡುಗಿ (ಬೇಟೆ ಕಿರು ಕಾದಂಬರಿಯಾಧಾರಿತ)
* ದೊರೆ (ಬೇಲಿಯ ಹೂಗಳು ಕಾದಂಬರಿಯಾಧಾರಿತ)
* ಕೊಟ್ರೇಶಿ ಕನಸು (ಇದಕ್ಕೆ ರಾಷ್ಟ್ರೀಯ ಪ್ರಶಸ್ತಿ ಲಭಿಸಿದೆ)
* ಕೆಂಡದ ಮಳೆ
* ಕೂರ್ಮಾವತಾರ(ಇದಕ್ಕೆ ರಾಷ್ಟ್ರೀಯ ಪ್ರಶಸ್ತಿ ಹಾಗೂ ವೈಯಕ್ತಿಕ ಕಥಾಪ್ರಶಸ್ತಿ ಲಭಿಸಿದೆ.)
* ಭಗವತಿ ಕಾಡು
* ಬೇಲಿ ಮತ್ತು ಹೊಲ
ಉಲ್ಲೇಖಗಳು

ವರ್ಗ:ಕನ್ನಡ ಸಾಹಿತ್ಯ
ವರ್ಗ:ಸಾಹಿತಿಗಳು
ಚೆನ್ನಣ್ಣ ವಾಲೀಕಾರ

ಚೆನ್ನಣ್ಣ ವಾಲೀಕಾರರು ಕವಿ, ವಿಮರ್ಶಕ, ಸಂಶೋಧಕ, ವಿದ್ವಾಂಸ, ನಾಟಕಗಾರ, ಅಧ್ಯಾಪಕ, ಪ್ರವಾಚಕ, ಕಾದಂಬರಿಗಾರ, ಪ್ರಾಧ್ಯಾಪಕರಾಗಿದ್ದು, ಇದುವರೆವಿಗೂ ಸುಮಾರು ಐವತ್ತಕ್ಕೂ ಹೆಚ್ಚು ಕೃತಿ ಪ್ರಕಟಿಸಿದ್ದಾರೆ.ಚೆನ್ನಣ್ಣ ವಾಲೀಕಾರ ಇವರು ಬರೆದ 1030 ಪುಟಗಳ ಬೃಹತ್ ಪ್ರಾಯೋಗಿಕ ಕಾವ್ಯ 'ವ್ಯೋಮಾವ್ಯೋಮ'. ಮೊದಲ ಪುಟದಿಂದ ಕೊನೆಯ ಪುಟದವರೆಗೆ ಒಂದೇ ವಾಕ್ಯ, ಎಲ್ಲೂ ಪೂರ್ಣವಿರಾಮ, ಅಲ್ಪವಿರಾಮ, ಪ್ರಶ್ನಾರ್ಥಕ ಇತ್ಯಾದಿ ಬಳಸದಿರುವುದು ಇದರ ವಿಶೇಷ ಪ್ರಯೋಗ. ಬಂಡಾಯ ಸಂಘಟನೆಯಲ್ಲಿ ಚೆನ್ನಣ್ಣ ಸಂಪೂರ್ಣವಾಗಿ ತೊಡಗಿಸಿಕೊಂಡವರು. ಅನೇಕ ಸಲ ಸಂಘಟನೆಯ ರಾಜ್ಯ ಸಂಚಾಲಕನಾಗಿ ಅದರ ಮುಂಚೂಣಿ ನಾಯಕನಾಗಿ ಕೆಲಸ ಮಾಡಿದ್ದಾರೆ.
ಜನನ/ಜೀವನ

ಕನ್ನಡ‌ ಸಾರಸತ್ವಲೋಕದ ಶ್ರೇಷ್ಠ ಕವಿಗಳಲ್ಲಿ ಒಬ್ಬರಾಗಿ ಗುರುತಿಸಿಕೊಂಡಿದ ಚೆನ್ನಣ್ಣ ವಾಲೀಕಾರರು ಗುಲಬರ್ಗಾ ಜಿಲ್ಲೆಯ ಚಿತ್ತಾಪುರ ತಾಲ್ಲೂಕು ಶಂಕರವಾಡ ಗ್ರಾಮದಲ್ಲಿ ಹುಟ್ಟಿದರು.ತಂದೆ ಧೂಳಪ್ಪ ವಾಲೀಕಾರ, ತಾಯಿ ಸಾಬಮ್ಮ. ಇವರು ಕುಸ್ತಿ, ಹಾಡುಗಾರಿಕೆ,ಬಯಲಾಟದ ಒಕ್ಕಲು ಮನೆತನದವರು. ಪ್ರೌಢಶಿಕ್ಷಣದವರೆಗೆ ಶಹಬಾದಲ್ಲಿ, ಗುಲ್ಬರ್ಗಾ ಶರಣ ಬಸವೇಶ್ವರ ಕಲಾ ಕಾಲೇಜಿನಲ್ಲಿ ಬಿ.ಎ. ಪದವಿ, ಕರ್ನಾಟಕ ವಿಶ್ವವಿದ್ಯಾಲಯ ಧಾರವಾಡದಿಂದ ಸ್ನಾತಕೋತ್ತರ ಶಿಕ್ಷಣ ಮತ್ತು ‘ಹೈದರಾಬಾದ್ ಕರ್ನಾಟಕದ ಗ್ರಾಮದೇವತೆಗಳ ಜಾನಪದೀಯ ಅಧ್ಯಯನ’ ಪ್ರಬಂಧ ಮಂಡಿಸಿ ಗಳಿಸಿದ್ದು ಪಿಎಚ್.ಡಿ ಪದವಿ.
ವೃತ್ತಿ ಬದುಕು

# ಪದವಿಯ ನಂತರ ಉದ್ಯೋಗಕ್ಕೆ ಸೇರಿದ್ದು ಪ್ರೌಢಶಾಲಾ ಶಿಕ್ಷಕರಾಗಿ ೧೯೬೫-೬೯ರವರೆಗೆ ;
# ರಾಯಚೂರಿನ ಕಾಲೇಜು ಉಪನ್ಯಾಸಕರಾಗಿ ೧೯೭೧-೭೮ರವರೆಗೆ,
# ಗುಲಬರ್ಗಾ ವಿಶ್ವವಿದ್ಯಾಲಯದಲ್ಲಿ ೧೯೮೭-೨೦೦೩ರವರೆಗೆ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸಿ ನಿವೃತ್ತರಾದ್ದಾರೆ.
ಮರಣ

ವಾಲೀಕಾರರವರು ೨೫/೧೧/೨೦೧೯ ನೇ ತಾರೀಖಿನಂದು ನಿಧನ ಹೊಂದಿದರು.
ನಿಭಾಯಿಸಿದ ಜವಾಬ್ದಾರಿಗಳು

# ಗುಲಬರ್ಗಾ ವಿಶ್ವವಿದ್ಯಾಲಯದ ಕನ್ನಡ ಅಧ್ಯಯನ ಸಂಸ್ಥೆಯ ಅಧ್ಯಕ್ಷರು
# ಅಕಾಡೆಮಿಕ್ ಕೌನ್ಸಿಲ್ ಸದಸ್ಯ
# ಸೆನೆಟ್ ಸದಸ್ಯ
# ಸಿಂಡಿಕೇಟ್ ಸದಸ್ಯ
# ರಾಷ್ಟ್ರೀಯ ಸೇವಾ ಯೋಜನೆಯ ಸಮನ್ವಯಾಕಾರಿ
# ಪ್ರಸಾರಾಂಗದ ನಿರ್ದೇಶಕ.
ಚೆನ್ನಣ್ಣ ವಾಲೀಕಾರರ ಕೃತಿಗಳು

ಕವನ ಸಂಕಲನಗಳು

# ಮರದ ಮೇಲಿನ ಗಾಳಿ
# ಕರಿತೆಲಿ ಮಾನವನ ಜೀಪದ
# ಹಾಡಕ್ಕಿ ಹಾಗು ಇತರ ಪದಗಳು
# ಬಂಡೆದ್ದ ದಲಿತರ ಬೀದಿ ಹಾಡುಗಳು
# ಧಿಕ್ಕಾರದ ಹಾಡುಗಳು
# ಪ್ಯಾಂಥರ್ ಪದ್ಯಗಳು
#ಕಥನ ಕವನಗಳು
ಕೆಲವು ಕವಿತೆಗಳು ಓದು

*ಅವರ ಕೆಲವು ಕವಿತೆಗಳ ಓದು ಇಲ್ಲಿದೆ
ಮಹಾಕಾವ್ಯ

*'ವ್ಯೋಮಾವ್ಯೋಮ'- ಮಾನಸ ಮಹಾಸಾಗರದ ಪರಮಹಂಸಗಳ ಭೂವ್ಯೋಮದ ಬೃಹದ್‌ಗಾನ.
*ಕವಿ ಚೆನ್ನಣ್ಣ ವಾಲೀಕಾರರ 'ವ್ಯೋಮಾವ್ಯೋಮಾ' ಮಹಾಕಾವ್ಯ ಕನ್ನಡ ಸಾರಸತ್ವಲೋಕದಲ್ಲಿ ವಿಶಿಷ್ಟವಾದ ಗ್ರಂಥವಾಗಿದೆ.
*ಸುನೀತಗಳ ಸುಕಾವ್ಯಾಮೃತ
*
*
*
*
*
*
*
ಮಹಾಪ್ರಬಂಧ

* ‘ಹೈದರಾಬಾದ್ ಕರ್ನಾಟಕದ ಗ್ರಾಮದೇವತೆಗಳ ಜಾನಪದೀಯ ಅಧ್ಯಯನ’
ಕಥಾಸಂಕಲನ

# ಕಪ್ಪು ಕಥೆಗಳು,
# ಕುತ್ತದಲ್ಲಿ ಕುದ್ದವರ ಕಥೆಗಳು,
# ಹೆಪ್ಪುಗಟ್ಟಿದ ಸಮುದ್ರ
ನಾಟಕಗಳು

# ಟೊಂಕದ ಕೆಳಗಿನ ಜನ,
# ಅಗ್ನಿರಾಜ,
# ತಲೆ ಹಾಕುವವರು,
# ಕೂಸಿನ ಕಂಡಿರಾ,
# ಅವಿವೇಕಿ ರಾಜನ ಕಥೆ,
# ಜೋಗತಿ.
ಕಾದಂಬರಿ

# ಒಂದು ಹೆಣ್ಣಿನ ಒಳಜಗತ್ತು,
# ಕೋಟೆಬಾಗಿಲು,
# ಹುಲಿಗೆಮ್ಮ,
# ಗ್ರಾಮಭಾರತ,
# ಬೆಳ್ಯ.
ಡೆಪ್ಪಿನಾಟಗಳು

* ಚೆನ್ನಣ್ಣ ವಾಲೀಕಾರರ ಆರು ಡೆಪ್ಪಿನಾಟಗಳು.
ಪ್ರಶಸ್ತಿಗಳು

# ಕರ್ನಾಟಕ ರಾಜ್ಯ ಸಾಹಿತ್ಯ ಅಕಾಡಮಿ ಪ್ರಶಸ್ತಿ,
# ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ,
# ರಾಜ್ಯ ನಾಟಕ ಅಕಾಡಮಿ ಪ್ರಶಸ್ತಿ.
# ಸಂಗೊಳ್ಳಿ ರಾಯಣ್ಣ ಪ್ರಶಸ್ತಿ.
# ವಿಶ್ವೇಶ್ವರಯ್ಯ ತಾಂತ್ರಿಕ ಪ್ರಶಸ್ತಿ
ಉಲ್ಲೇಖಗಳು

ವರ್ಗ:ಕನ್ನಡ ಸಾಹಿತ್ಯ
ಚೆನ್ನಣ್ಣ ವಾಲೀಕಾರ
ಮುಮ್ತಾಜ ಬೇಗಮ್

ಮುಮ್ತಾಜ ಬೇಗಮ್ (ಡಿಸೆಂಬರ್ 21, 1948 - ಏಪ್ರಿಲ್ 6, 2021) ಇವರು ದಕ್ಷಿಣ ಕನ್ನಡ ಜಿಲ್ಲೆಯ ಮುಲ್ಕಿಯ ವಿಜಯ ಕಾಲೇಜಿನಿಂದ ಪದವಿ ಪಡೆದು ಕೆಲ ಕಾಲ ಸುಧಾ ವಾರಪತ್ರಿಕೆಯಲ್ಲಿ ಸಹಸಂಪಾದಕರಾಗಿ ಸೇವೆ ಸಲ್ಲಿಸಿದ್ದಾರೆ.ಕತಾರಿನ ಬ್ಯಾಂಕ ಒಂದರಲ್ಲಿ ಕೆಲ ವರ್ಷ ನೌಕರಿ ಮಾಡಿದ್ದಾರೆ. ಕನ್ನಡದ ಪ್ರಮುಖ ಲೇಖಕಿ ಮತ್ತು ಸಮಾಜ ಸೇವಕಿ. ಕರ್ನಾಟಕ ಮುಸ್ಲಿಂ ಲೇಖಕರ ಸಂಘದ 2019ನೇ ಸಾಲಿನ ಮುಸ್ಲಿಂ ಸಾಹಿತ್ಯ ಪ್ರಶಸ್ತಿ ಪುರಸ್ಕೃತರು.
ಜನನ ಮತ್ತು ಆರಂಭಿಕ ಜೀವನ

ಮುಮ್ತಾಜ್ ಬೇಗಮ್ ಅವರು ಡಿಸೆಂಬರ್ 21, 1948 ರಂದು ಜನಿಸಿದರು. ಅವರ ತಾಯಿ ಫಾತಿಮಾ ಬೇಗಂ, ಕಾರ್ಕಳದ ಕನ್ನಡ ಶಾಲೆಯಲ್ಲಿ ಶಿಕ್ಷಣ ಪಡೆದು ಉಡುಪಿಯ ಶಿಕ್ಷಕರ ತರಬೇತಿ ಕಾಲೇಜಿನಲ್ಲಿ ಶಿಕ್ಷಕಿಯಾದವರು. ತಂದೆ ಮಹಮ್ಮದ್ ಇಶಾಕ್ ಸೈನ್ಯದಲ್ಲಿ ಸೇವೆ ಸಲ್ಲಿಸಿದವರು. ಮುಮ್ತಾಜ್ ಬೇಗಮ್ ಅವರು ಕಾರ್ಕಳ ಮತ್ತು ಮುಲ್ಕಿ ಕಿಲ್ಪಾಡಿಯಲ್ಲಿ ಬೆಳೆದರು.
ಶಿಕ್ಷಣ ಮತ್ತು ವೃತ್ತಿ

ಖತಾರ್‌ನಲ್ಲಿರುವ ಯುನೆಸ್ಕೊದ ಆರ್ಥಿಕ ಹಾಗೂ ಆಡಳಿತ ಸಹಾಯಕರಾಗಿ, ದುಬೈನ ಅಲ್ ಮೀರ್ ಸಂಸ್ಥೆ ಮತ್ತು ಫ್ಯೂಜಿ ಗಾರ್ಮೆಂಟ್ಸ್'ನ ಕಾರ್ಯದರ್ಶಿಯಾಗಿ ಸೇವೆ ಸಲ್ಲಿಸಿದ ಅವರು, ಮುಲ್ಕಿಯ ಕಾನ್ವೆಂಟ್ ಮತ್ತು ಸರ್ಕಾರಿ ಜೂನಿಯರ್ ಕಾಲೇಜಿನಲ್ಲಿ ಶಿಕ್ಷಣ ಪಡೆದು, ಮುಲ್ಕಿ ವಿಜಯ ಕಾಲೇಜಿನಲ್ಲಿ ಪದವಿ ಪಡೆದರು, ಕರ್ನಾಟಕ ಸಾಹಿತ್ಯ ಅಕಾಡೆಮಿ ಮತ್ತು ಕರಾವಳಿ ಲೇಖಕಿ ಮತ್ತು ವಾಚಕಿಯರ ಸಂಘದ ಸಕ್ರಿಯ ಸದಸ್ಯರಾಗಿದ್ದು, ಉಡುಪಿ ಜಿಲ್ಲಾ ಗ್ರಾಹಕರ ವ್ಯಾಜ್ಯ ಪರಿಹಾರ ವೇದಿಕೆಯಲ್ಲಿ ಐದು ವರ್ಷ ಸೇವೆ ಸಲ್ಲಿಸಿ, 2017 ರಿಂದ 2019ರವರೆಗೆ ಕರ್ನಾಟಕ ಸಾಹಿತ್ಯ ಅಕಾಡೆಮಿಯ ಸದಸ್ಯರಾಗಿದ್ದರು.
ಸಾಹಿತ್ಯ ಕೃತಿಗಳು

* ಅವ್ಯಕ್ತ (ಕಥಾ ಸಂಕಲನ)
* ಅಂಕುರ (ಕಥಾ ಸಂಕಲನ)
* ಪರದೇಶಿ (ಧಾರವಾಹಿ)
* ವರ್ತುಲ (ಕಾದಂಬರಿ)
* ಬಂದಳಿಕೆ (ಕಾದಂಬರಿ)
* ಚಿಂಪಿ (ಮಕ್ಕಳ ಸಾಹಿತ್ಯ)
* ಸರ್ವ ಋತುಗಳೂ ನಿನಗಾಗಿ (ಕವನ ಸಂಕಲನ)
* ಸ್ವಾತಂತ್ರ್ಯದ ಕಹಳೆ (ಕೃತಿ)
* ಸೂರ್ಯಾಸ್ತ (ಕೃತಿ)
* ಟು ದಿ ಅನ್‌ನೌನ್ ಡೆಸ್ಟಿನೇಶನ್ - To The Unknown Destination (ಇಂಗ್ಲಿಷ್ ಕಾದಂಬರಿ)
* ನೀನೊಂದು ಮರೆಯಲಾಗದ ನೆನಪು (ಕಥಾ ಸಂಕಲನ)
* ಕಾಲನ ಕೈಯ ನಕ್ಷೆ(ಕವನ ಸಂಕಲನ)
* ಅಳಿದುಳಿದ ಕತೆಗಳು(ಕಥಾ ಸಂಕಲನ)
* ಸ್ವರ್ಗಕ್ಕೆ ದಾರಿ(ಕಾದಂಬರಿ)
ಪ್ರಶಸ್ತಿಗಳು

* ಕರ್ನಾಟಕ ಮುಸ್ಲಿಂ ಲೇಖಕರ ಸಂಘದ 2019ನೇ ಸಾಲಿನ ಮುಸ್ಲಿಂ ಸಾಹಿತ್ಯ ಪ್ರಶಸ್ತಿ
* ಅತ್ತಿಮಬ್ಬೆ ಪ್ರಶಸ್ತಿ
* ಚೆನ್ನಶ್ರೀ ಪ್ರಶಸ್ತಿ
* ಕಿತ್ತೂರ ರಾಣಿ ಚೆನ್ನಮ್ಮ ಪ್ರಶಸ್ತಿ
* ಬಸವ ಜ್ಯೋತಿ ಪ್ರಶಸ್ತಿ
* ಹಿರಿಯ ನಾಗರಿಕರ ಸಾಹಿತ್ಯ ಸಾಧಕಿ ಪ್ರಶಸ್ತಿ
* ಜಿಲ್ಲಾ ರಾಜ್ಯೋತ್ಸವ ಪ್ರಶಸ್ತಿ
* ಕನ್ನಡ ಸಾಹಿತ್ಯ ಪರಿಷತ್ ದತ್ತಿ ಪ್ರಶಸ್ತಿ
ನಿಧನ

ಮುಮ್ತಾಜ್ ಬೇಗಮ್ ಅವರು ಏಪ್ರಿಲ್ 6, 2021 ರಂದು ಕೋವಿಡ್-19 ಸಾಂಕ್ರಾಮಿಕದಿಂದ ನಿಧನರಾದರು.
ಉಲ್ಲೇಖಗಳು

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೫ ಸ್ಪರ್ಧಾ ಲೇಖನ
ವರ್ಗ:ಸಾಹಿತಿಗಳು
ವರ್ಗ:ಲೇಖಕಿಯರು
ವೀರೇಂದ್ರ ಸಿಂಪಿ

ವೀರೇಂದ್ರ ಸಿಂಪಿಯವರು ಪ್ರಸಿದ್ಧ ಪ್ರಬಂಧಕಾರರು, ಜಾನಪದ ವಿದ್ವಾಂಸರು, ಲೇಖಕರು ಹಾಗೂ ಸಾಹಿತಿಗಳು.
ಪರಿಚಯ

ವೀರೇಂದ್ರ ಸಿಂಪಿಯವರು ಹುಟ್ಟಿದ್ದು ವಿಜಯಪುರ ಜಿಲ್ಲೆಯ ಇಂಡಿ ತಾಲ್ಲೂಕಿನ ಚಡಚಣ ಎಂಬಲ್ಲಿ ೧೯೩೮ ರಂದು. ತಂದೆ ಪ್ರಸಿದ್ಧ ಜಾನಪದ ತಜ್ಞ ಸಿಂಪಿ ಲಿಂಗಣ್ಣ, ತಾಯಿ ಸೊಲಬವ್ವ. ಪ್ರಾರಂಭಿಕ ಶಿಕ್ಷಣ ಚಡಚಣ. ಕಾಲೇಜು ಶಿಕ್ಷಣ ವಿಜಯಪುರದ ವಿಜಯಾ ಕಾಲೇಜಿನಿಂದ ಬಿ.ಎ. ಪದವಿ. ಕರ್ನಾಟಕ ವಿಶ್ವವಿದ್ಯಾಲಯದಿಂದ ಎಂ.ಎ. ಪದವಿ ೧೯೬೨ರಲ್ಲಿ.

ಉದ್ಯೋಗ ಪ್ರಾರಂಭಿಸಿದ್ದು ಬಿ.ವಿ. ಭೂಮರೆಡ್ಡಿ ಕಾಲೇಜಿನಲ್ಲಿ ಇಂಗ್ಲಿಷ್ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸಿ ೧೯೯೯ರಲ್ಲಿ ನಿವೃತ್ತಿ. ನಿವೃತ್ತಿಯ ನಂತರವೂ ಚಿದಂಬರ ಶಿಕ್ಷಣ ಸಂಸ್ಥೆಯಲ್ಲಿ ಪ್ರಾಚಾರ‍್ಯರಾಗಿ ನಾಲ್ಕು ವರ್ಷ ಸೇವೆ.
ಸಾಹಿತ್ಯ

ಹೈಸ್ಕೂಲಿನಲ್ಲಿದ್ದಾಗಲೇ ಸಾಹಿತ್ಯ ರಚನೆಯ ಹುಚ್ಚು. ‘ಖೊಟ್ಟಿ ನಾಣ್ಯ’ ಎಂಬ ಕಥೆ ‘ಸಂಗಮ’ ಕೈ ಬರಹದ ಪತ್ರಿಕೆಯಲ್ಲಿ ಪ್ರಕಟಿತ. ಏಕಲವ್ಯ ಎಂಬ ಹಿಂದಿ ನಾಟಕವನ್ನು ಕನ್ನಡಕ್ಕೆ ಅನುವಾದ. ಇಂದಿನ ವಿದ್ಯಾರ್ಥಿಗಳಲ್ಲಿ ‘ಅಸಂತೋಷವೇಕೆ?’ ಪ್ರಬಂಧ ಬರೆದು ಅಂತರ ಕಾಲೇಜು ಸ್ಪರ್ಧೆಯಲ್ಲಿ ಪಡೆದ ಬಹುಮಾನ.

ಇಂಗ್ಲಿಷ್ ಪ್ರಾಧ್ಯಾಪಕರಾದರೂ ಬರೆದದ್ದೆಲ್ಲಾ ಕನ್ನಡದಲ್ಲೆ. ಪ್ರಮುಖ ಪ್ರಬಂಧ ಬರಹಗಾರರು. ಅಂಕಣಕಾರರೆಂದೇ ಪ್ರಸಿದ್ಧಿ. ಪ್ರಬಂಧ ಸಂಕಲನಗಳು-ಕಾಗದದ ಚೂರು, ಭಾವ ಮೈದುನ, ಸ್ವಚ್ಛಂದ ಮನದ ಸುಳಿಗಾಳಿ, ಪರಸ್ಪರ ಸ್ಪಂದನ, ಲಲಿತ ಪ್ರಬಂಧಗಳು, ಆಯ್ದ ಲಲಿತ ಪ್ರಬಂಧಗಳು. ಸಂಪಾದಿತ-ಚನ್ನಬಸವಣ್ಣನವರ ವಚನಗಳು, ಬೀದರ ಜಿಲ್ಲಾ ದರ್ಶನ, ಬೀದರ ಜಿಲ್ಲಾ ಸ್ವಾತಂತ್ರ್ಯ ಹೋರಾಟಗಾರರು, ಅಂಕಣ ಬರಹ/ವೈಚಾರಿಕ ಲೇಖನಗಳು- ಜೀವನವೆಂದರೇನು ? ಸುಖಸಾಧನ, ಬಣ್ಣಗಾರಿಕೆ, ಯೋಗಾರಂಭ. ವಿಮರ್ಶೆ/ಸಮೀಕ್ಷೆ-ಕನ್ನಡದಲ್ಲಿ ಲಲಿತ ಪ್ರಬಂಧಗಳು, ಗಾಯ್ ಡಿ ಮೊಪಾಸನ ಕಥೆಗಳು, ಸಿಂಪಿ ಲಿಂಗಣ್ಣನವರ ಸಾಹಿತ್ಯ, ಇಂಡಿ ತಾಲ್ಲೂಕ ದರ್ಶನ. ಜೀವನಚರಿತ್ರೆ-ಮಾಸ್ತಿ ವೆಂಕಟೇಶ ಅಯ್ಯಂಗಾರ್, ಆಯ್ದಕ್ಕಿ ಮಾರಯ್ಯ, ಮಾದಾರ ಚೆನ್ನಯ್ಯ, ಚನ್ನಬಸವಣ್ಣ, ಆರ್.ವಿ. ಬೀಡಪ್, ಹತ್ತು ಪಾಶ್ಚಾತ್ಯ ಕಾದಂಬರಿಕಾರರು.
ಪ್ರಶಸ್ತಿ

ಹಲವಾರು ಗೌರವ ಪ್ರಶಸ್ತಿಗಳ ಗರಿ. ಭಾವಮೈದುನ ಲಲಿತ ಪ್ರಬಂಧಕ್ಕೆ ಕರ್ನಾಟಕ ಸಾಹಿತ್ಯ ಅಕಾಡಮಿ ಬಹುಮಾನ, ಸ್ವಚ್ಛಂದ ಮನದ ಸುಳಿಗಾಳಿ ಪ್ರಬಂಧ ಸಂಕಲನವು ಕರ್ನಾಟಕ ವಿಶ್ವವಿದ್ಯಾಲಯ, ಶಿವಾಜಿ ವಿಶ್ವವಿದ್ಯಾಲಯ, ಗುಲಬರ್ಗಾ ವಿಶ್ವವಿದ್ಯಾಲಯಗಳಲ್ಲಿ ಮೊದಲ ಬಿ.ಎ. ಪಠ್ಯವಾಗಿ ಆಯ್ಕೆ. ಪರಿಸರ ಸ್ಪಂದನಕ್ಕೆ ಗುಲಬರ್ಗಾ ವಿ.ವಿ.ದ ಬಹುಮಾನ, ರಾಜ್ಯ ಸಾಹಿತ್ಯ ಅಕಾಡಮಿ ಪ್ರಶಸ್ತಿ, ಬಿಜಪುರ, ಬೀದರ ಜಿಲ್ಲಾ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷತೆ ಮುಂತಾದುವು.
ಬಾಹ್ಯ ಕೊಂಡಿಗಳು

* ವೀರೇಂದ್ರ ಸಿಂಪಿಯವರ ಕೃತಿಗಳನ್ನು ಇಲ್ಲಿ ಪ್ರಕಟಿಸಲಾಗಿದೆ
ವರ್ಗ:ಸಾಹಿತಿಗಳು
ಶಶಿಕಲಾ ವೀರಯ್ಯಸ್ವಾಮಿ

ಶಶಿಕಲಾ ವೀರಯ್ಯಸ್ವಾಮಿ (ಮೇ ೧, ೧೯೪೮) ಅವರು ಕನ್ನಡದ ಪ್ರಮುಖ ಕವಯತ್ರಿ ಮತ್ತು ವೈಚಾರಿಕ ಬರಹಗಾರ್ತಿಯರಲ್ಲೊಬ್ಬರು ಎನಿಸಿದ್ದಾರೆ.ಸ್ತ್ರೀ ವಾದಿಯಾಗಿ ಗುರುತಿಸಿಕೊಂಡಿದ್ದಾರೆ. ಮೂಲತಃ ಶಿಕ್ಷಕಿಯಾದ ಶಶಿಕಲಾ ಅವರು ಸಾಹಿತ್ಯ ಮತ್ತು ಸಾಂಸ್ಕೃತಿಕ ಲೋಕದಲ್ಲಿ ಗಣನೀಯ ಸಾಧನೆ ಮಾಡಿದ್ದಾರೆ.
ಜೀವನ

ಕವಯಿತ್ರಿ ಶಶಿಕಲಾರವರು ವಿಜಯಪುರ ಜಿಲ್ಲೆಯ ಸಿಂದಗಿಯಲ್ಲಿ ಮೇ ೧, ೧೯೪೮ರಂದು ಜನಿಸಿದರು. ಅವರ ತಂದೆ ಸಿದ್ಧಲಿಂಗಯ್ಯನವರು ಮತ್ತು ತಾಯಿ ಅನ್ನಪೂರ್ಣಾದೇವಿಯವರು. ಪ್ರಾಥಮಿಕ ವಿದ್ಯಾಭ್ಯಾಸವನ್ನು ಸಿಂದಗಿಯಲ್ಲಿ ನಡೆಸಿದ ಶಶಿಕಲಾ ಅವರು ಮುಂದೆ ಕಾಲೇಜು ಕಲಿತದ್ದು ಬಿಜಾಪುರ, ಗುಲಬರ್ಗಾದಲ್ಲಿ.
ಅಧ್ಯಾಪಕರು

ಧಾರವಾಡದ ಕರ್ನಾಟಕ ವಿಶ್ವವಿದ್ಯಾಲಯದಿಂದ ಎಂ.ಎ. ಪದವಿ ಪಡೆದ ಶಶಿಕಲಾ ಅವರು ವೃತ್ತಿ ಜೀವನ ಆರಂಭಿಸಿದ್ದು ಸಿಂದಗಿ ಜ್ಯೂನಿಯರ್ ಕಾಲೇಜಿನಲ್ಲಿ ಉಪನ್ಯಾಸಕಿಯಾಗಿ. ನಂತರ ಬೀದರ್ ಅಕ್ಕಮಹಾದೇವಿ ಪದವಿ ಕಾಲೇಜು, ಚಿಟಗುಪ್ಪ ಸರಕಾರಿ ಕಾಲೇಜು, ಗೋಕಾಕ್ ಕಾಲೇಜು ಬೆಳಗಾವಿಗಳಲ್ಲಿ ಕೆಲಸ ನಿರ್ವಹಿಸಿದರು. ಕೆಲಕಾಲ ಕನ್ನಡ ಮತ್ತು ಸಂಸ್ಕೃತಿ ಇಲಾಖೆಯ ಸಹಾಯಕ ನಿರ್ದೇಶಕಿಯಾಗಿ. ಯಲಹಂಕ ಸರಕಾರಿ ಜ್ಯೂ. ಕಾಲೇಜು, ಬೆಂಗಳೂರಿನ ವಾಣಿವಿಲಾಸ ಕಾಲೇಜು, ಚಿಕ್ಕಮಗಳೂರಿನ ಸರಕಾರಿ ಕಾಲೇಜಿನಲ್ಲಿ ಪ್ರಿನ್ಸಿಪಾಲರಾಗಿ ನಂತರದಲ್ಲಿ ಶಹಾಪೂರದ ಸರಕಾರಿ ಪದವಿ ಪೂರ್ವ ಕಾಲೇಜಿನಲ್ಲಿ ಪ್ರಾಚಾರ್ಯಗರಾಗಿ ಕಾರ್ಯ ನಿರ್ವಹಿಸಿದರು.
ಕೆಲಸ ನಿರ್ವಹಣೆ

ಕೆಲಕಾಲ ಧಾರವಾಡದ ಪತ್ರಾಗಾರ ಇಲಾಖೆಯಲ್ಲಿ ಪತ್ರಪಾಲಕರಾಗಿ, ಅಖಿಲ ಕರ್ನಾಟಕ ಲೇಖಕಿಯರ ಸಂಘದ ಅಧ್ಯಕ್ಷೆಯಾಗಿ, ಕರ್ನಾಟಕ ಸಾಹಿತ್ಯ ಅಕಾಡೆಮಿಯ ಸದಸ್ಯೆಯಾಗಿ, ಧಾರಾವಾಹಿ ಮತ್ತು ಚಲನಚಿತ್ರಗಳ ಆಯ್ಕೆ ಸಮಿತಿ, ಬೆಂಗಳೂರು ದೂರದರ್ಶನದ ಸದಸ್ಯೆಯಾಗಿ, ಪದವಿ ಪೂರ್ವ ಶಿಕ್ಷಣಾ ಮಂಡಳಿ, ಬೆಂಗಳೂರಿನ ಕನ್ನಡ ಪಠ್ಯ ಪುಸ್ತಕ ಸಮಿತಿಯ ಸದಸ್ಯೆಯಾಗಿ, ಅನೇಕ ಸಂಘ ಸಂಸ್ಥೆಗಳ ಧರ್ಮದರ್ಶಿಯಾಗಿ ಕೂಡಾ ಶಶಿಕಲಾ ಅವರು ಜವಾಬ್ದಾರಿಯುತ ಹೊಣೆ ನಿರ್ವಹಿಸಿದ್ದಾರೆ.
ಸಾಹಿತ್ಯ ಕೃತಿಗಳು
ಕಾವ್ಯ

* ಗುಬ್ಬಿಮನಿ
* ಪ್ರಶ್ನೆ
* ಜೀವ ಸಾವುಗಳ ನಡುವೆ
* ಹೆಂಗ ಹೇಳಲೆ ಗೆಳತಿ
* ಮಧ್ಯಂತರದ ಒಂದು ಗದ್ಯಗೀತೆ
* ಬಟ್ಟ ಬಯಲಲ್ಲಿ ನಿಂತು
* ಒಂಚೂರು ನೆಲ-ಒಂಚೂರು ಮುಗಿಲು.
ವ್ಯಕ್ತಿಚಿತ್ರ

* ಶ್ರೀ ಗುರುಸಿದ್ದೇಶ್ವರ ಚರಿತ್ರೆ,
* ಅಪ್ಪ ಮತ್ತು ಮಣ್ಣು,
* ಕೋಡಿಕೊಪ್ಪ ಮಠದ ಬಸವರಾಜ ಶಾಸ್ತ್ರಿಗಳು
ಸಂಪಾದನೆ

* ಆಧುನಿಕ ಕನ್ನಡ ಕವನಗಳು
* ಸಂವೇದನೆಗಳು
* ಪ್ರಣಯಿನಿ
* ರಾಘವಾಂಕ
* ಗಾಂ ಎಂಬ ಹೆಸರು
* ಕುಂಕುಮ ಭೂಮಿ
* ಕುಸುಮಾಂಜಲಿ
ಪ್ರಶಸ್ತಿ ಗೌರವಗಳು

ಬಿ.ಸರೋಜದೇವಿ ಪ್ರಶಸ್ತಿ, ಮಾತೋಶ್ರೀ ರತ್ನಮ್ಮ ಹೆಗ್ಗಡೆ ಪ್ರಶಸ್ತಿ, ರಾಜ್ಯೋತ್ಸವ ಪ್ರಶಸ್ತಿ, ರಾಜ್ಯ ಸಾಹಿತ್ಯ ಅಕಾಡಮಿ ಪ್ರಶಸ್ತಿ, ದಾನ ಚಿಂತಾಮಣಿ ಅತ್ತಿಮಬ್ಬೆ ಪ್ರಶಸ್ತಿ, ಮುಂತಾದ ಹಲವಾರು ಗೌರವಗಳು ಶಶಿಕಲಾ ವೀರಯ್ಯಸ್ವಾಮಿಯವರಿಗೆ ಸಂದಿವೆ.

ಬೆಂಗಳೂರು, ಕರ್ನಾಟಕ, ಮಂಗಳೂರು, ಮಹಿಳಾ ವಿಶ್ವವಿದ್ಯಾಲಯ ಮುಂತಾದ ವಿಶ್ವವಿದ್ಯಾಲಯಗಳ ಪಿ.ಯು.ಸಿ, ಬಿ.ಎಸ್ಸಿ. ಬಿ.ಎ. ತರಗತಿಗಳಿಗೆ ಪಠ್ಯಪುಸ್ತಕಗಳಲ್ಲಿ ಇವರ ಕಾವ್ಯ, ಗದ್ಯ ಮುಂತಾದವುಗಳು ಶೋಭಿಸಿವೆ.
ಮಾಹಿತಿ ಕೃಪೆ

ಕಣಜ

ವರ್ಗ:ಸಾಹಿತಿಗಳು
ವರ್ಗ:ಲೇಖಕಿಯರು
ಸರಸ್ವತಿದೇವಿ ಗೌಡರ್

ಸರಸ್ವತಿದೇವಿ ಗೌಡ

ಸರಸ್ವತಿದೇವಿ ಗೌಡರ ಇವರು ೧೯೨೩ರಲ್ಲಿ ಬೆಳಗಾವಿ ಜಿಲ್ಲೆಯ ತಿಗಡಿ ಗ್ರಾಮ ಸಂಪಗಾವಿಯಲ್ಲಿ ೨೮-೨-೧೯೩೨ ರಲ್ಲಿ ಜನಿಸಿದರು. ಚಿಕ್ಕಂದಿನಿಂದಲೂ ಸಾಹಿತ್ಯಿಕ ಹಾಗು ಸಾಮಾಜಿಕ ಕ್ಷೇತ್ರಗಳಲ್ಲಿ ಸಕ್ರಿಯರಾಗಿದ್ದರು. ಉತ್ತರ ಕರ್ನಾಟಕವನ್ನು ಪ್ರತಿನಿಧಿಸುವ ಲೇಖಕರಲ್ಲಿ ಇವರೂ ಸಹ ಒಬ್ಬರು. ಸ್ತ್ರೀಪರ ಕಾಳಜಿಯಿಂದ ಸಾಹಿತ್ಯ ಮತ್ತು ಸಾಮಾಜಿಕ ಚಟುವಟಿಕೆಗಳಲ್ಲಿ ತೊಡಗಿಸಿ ಕೊಂಡವರು. ಇವರ ತಂದೆ ಪದವೀಧರರಾಗಿದ್ದು, ಮುಂಬಯಿ ಪ್ರಾಂತ್ಯದ ಆಡಳಿತಗಾರರಾಗಿದ್ದರು. ಹಾಗಾಗಿ ಸರಸ್ವತಿಯವರು ಪ್ರಾಥಮಿಕ ಶಿಕ್ಷಣವನ್ನು ಬೆಳಗಾವಿಯ ಹೆಣ್ಣುಮಕ್ಕಳ ಶಾಲೆಯಲ್ಲಿ ಮುಗಿಸಿದರು. ಪ್ರೌಢ ಶಿಕ್ಷಣ ಆಗ ಲಭ್ಯವಿರದಿದ್ದ ಕಾರಣ ಮನೆಯಲ್ಲೇ ಕುಳಿತು ಪುಸ್ತಕಗಳನ್ನು ಓದುವುದರ ಮೂಲಕ ತಮ್ಮ ಜ್ಞಾನವನ್ನು ವರ್ಧಿಸಿಕೊಂಡರು. ಕನ್ನಡ ಜಾಣ ಪಈಕ್ಷೆಗೆ ಕುಳಿತು ಉತ್ತೀರ್ಣರಾದರಲ್ಲದೇ, ಹಿಂದಿ ರಾಷ್ಟ್ರಭಾಷಾ ವಿಶಾರದೆ ಕೂಡ ಆದರು. ಜೊತೆಗೆ ಆಂಗ್ಲ ಭಾಷೆಯನ್ನು ಕಲಿತರು. ೧೯೪೨ರಲ್ಲಿ ಇವರ ವಿವಾಹ ಸದಾಶಿವಪ್ಪ ಗೌಡರ ಜೊತೆ ನಡೆಯಿತು. ವಿವಾಹವಾದ ಒಂದೇ ವರ್ಷದಲ್ಲಿ ಅವರು ತಮ್ಮ ಮೊದಲ ಸಣ್ಣ ಕತೆ ಬರೆದು ಸಾಹಿತ್ಯ ಲೋಕ ಪ್ರವೇಶಿಸಿದರು. ಸಂಸಾರದ ಜವಾಬ್ದಾರಿಯೊಡನೆ ಸಾಮಾಜಿಕ ಸೇವೆಯಲ್ಲೂ ತಮ್ಮನ್ನು ತಾವು ತೊಡಗಿಸಿ ಕೊಂಡರು. ತಮ್ಮ ಕಲಿಯುವ ಹಂಬಲವನ್ನು ಎಂದೂ ಬಿಡದ ಇವರು ಅರವತ್ತರ ದಶಕದಲ್ಲಿ ಶಿವಾನುಭವ ಪರೀಕ್ಷೆಯನ್ನು ಪಡೆದು ಅದರಲ್ಲಿ ಮೊದಲ ಸ್ಥಾನ ಪಡೆದು ಬೆಳ್ಳಿ ಪದಕವನ್ನೂ ಪಡೆಯುತ್ತಾರೆ.
ಸರಸ್ವತಿದೇವಿ ಗೌಡರ ಕೃತಿಗಳು
ಕಥಾ ಸಂಕಲನಗಳು

*ಅಲ್ಪವಿರಾಮ
*ಪುಣ್ಯಸ್ಮೃತಿ
*ಗೆಳತಿಗೆ ಓಲೆಗಳು
*ಜೀವದ ಬಲೆ
*ರಾಯರು ದಾರಿಗೆ ಬಂದರು
ಕಾವ್ಯಗಳು

*ಅಕ್ಕಮಹಾದೇವಿ(೧೯೬೯)
*ಅಭೀಷ್ಟ ಚಿಂತನ(೧೯೬೫)
*ಉದಯವಾಯಿತು ಇಂದು ಕರ್ನಾಟಕ ರಾಜ್ಯ(೧೯೭೨)
*ಉಳಿವೆಗೆ ಬನ್ನಿ (೯೬೮)
*ಏಳು ಸುಪುತ್ರ ಎದ್ದೇಳು (೧೯೬೩)
*ಒಸಗೆ ನುಡಿ(೧೯೬೨)
*ಕರುನಾಡ ಸತ್ಪುತ್ರ(೧೯೭೩)
*ಕಾಯ್ದು ಕರುಣಿಸಲಿ ಕರುಣಾಳು ದೇವರು(೧೯೭೩)
*ಚಂದ್ರಬಿಂಬ(೧೯೬೯)
*ಜಗದಣ್ಣ ಬಸವಣ್ಣ (೧೯೬೬)
*ತಾಯೆ ನಿನಗೆ ಶರಣು(೧೯೬೯)
*ಬನ್ನಿರಿ ಹದುಳವಿರಲಿ(೧೯೬೭)
*ಬನ್ನಿರಮ್ಮ, ಬನ್ನಿ ತಾಯಿ(೧೯೫೯)
*ಮರೆತಿಲ್ಲ ತಾಯಿ(೧೯೬೯)
*ವಿಷನುಂಗಿ ಬದುಕಬೇಕು(೧೯೭೧)
*ಶರಣು ತಾಯಿ ಭಾರತಿ(೧೯೭೨)
*ಶರಣು ಗಂಗಾಂಬೆ(೧೯೬೧)
*ಶ್ರದ್ಧಾಂಜಲಿ(೧೯೬೫)
*ಸ್ವಾಗತ ಪದ()
*ಸಿರಿಮುಡಿಗೆ(೧೯೬೯)
*ಹರಿಸು ನೀನು ಕರುಣಾಳು(೧೯೬೫)
ನಾಟಕಗಳು

*ಆಯ್ದಕ್ಕಿ ಲಕ್ಕಮ್ಮ
*ಕನ್ನಡ ನಾಡಿನ ಮಹಿಳಾ ಪರಂಪರೆ
*ಕಲ್ಯಾಣದ ಒಂದು ರೂಪಕ*
*ಕೂಡಲ ಸಂಗಮ
*ಧರ್ಮಸಂಕಟ
*ನೀಲಾಂಬಿಕೆ
*ಮೋಳಿಗೆಯ ಮಾರಯ್ಯ
*ಉಡುಗೊರೆ
*ಕಳೆದ ಗಡಿಯಾರ
*ಕಲ್ಯಾಣದ ಕೊನೆಗಾಲ
*ಕೆಳದಿಯ ಚನ್ನಮ್ಮಾಜಿ
*ನಾಲಗೆಯ ಬೆಲೆ
*ಮಲ್ಲಸರ್ಜ
ಜೀವನ ಚರಿತ್ರೆಗಳು

*ಭಾರತದ ವೀರಮಹಿಳೆಯರು
*ಭಾರತದ ಜೈನ ವೀರ ಮಹಿಳೆಯರು
*ಶಿವಶರಣೆಯರ ಚರಿತ್ರೆಗಳ ಸಂಗ್ರಹ
ಇತರೆ

*ಹಿಂದೂ ಕಾಯಿದೆ ಮತ್ತು ಸ್ತ್ರೀಧನ
*ಮಹಿಳಾ ಜೀವನದ ಸಮಸ್ಯೆಗಳು ಮತ್ತು ಪರಿಹಾರ
ಗೌರವ ಪುರಸ್ಕಾರಗಳು

* ಅಖಿಲ ಭಾರತ ಅಕ್ಕನ ಬಳಗದ ಸಂಸ್ಥಾಪಕಿ ಮತ್ತು ಕಾರ್ಯದರ್ಶಿ
* ಧಾರವಾಡ ಜಿಲ್ಲೆಯ ಮಹಿಳಾ ಮಂಡಲದ ಉಪಾಧ್ಯಕ್ಷೆ
* ರಿಮ್ಯಾಂಡ್ ಹೋಮ್ ನ ಸಲಹೆಗಾರರು
* ಕೆ.ಇ.ಬೋರ್ಡ್ ನ ಪ್ರೌಢಶಾಲಾ ಬೋರ್ಡ್ ನ ಸದಸ್ಯರು
* ೧೯೪೪ರಲ್ಲಿ ಧಾರವಾಡ ಜಿಲ್ಲಾ ಮಹಿಳಾ ಪರಿಷತ್ತಿನ ಅಧ್ಯಕ್ಷತೆ,
* ೧೯೫೫ರಲ್ಲಿ ಅಖಿಲ ಭಾರತ ಶಿವಾನುಭವ ಸಮ್ಮೇಳನದ ಮಹಿಳಾ ಗೋಷ್ಟಿಯ ಅಧ್ಯಕ್ಷತೆ,
* ಮಹಿಳಾ ಜೀವನದ ಸಮಸ್ಯೆಗಳು ಮತ್ತು ಪರಿಹಾರ ಕೃತಿಗೆ ರಾಜ್ಯ ಸರಕಾರದ ಬಹುಮಾನ ಇವರಿಗೆ ಸಂದ ಗೌರವವಾಗಿದೆ.

ವರ್ಗ:ಸಾಹಿತಿಗಳು
ವರ್ಗ:ಲೇಖಕಿಯರು
ಸುಕನ್ಯಾ ಮಾರುತಿ

ಸುಕನ್ಯಾ ಮಾರುತಿ ಇವರು ೧೯೫೬ ಮಾರ್ಚ್ ೧ರಂದು ಬಳ್ಳಾರಿ ಜಿಲ್ಲೆಯ ಕೊಟ್ಟೂರು ಗ್ರಾಮದಲ್ಲಿ ಜನಿಸಿದರು. ಕನ್ನಡದಲ್ಲಿ ಎಂ.ಎ, ಪದವಿ ಪಡೆದ ಸುಕನ್ಯಾ ಧಾರವಾಡದಲ್ಲಿ ಪ್ರಾಧ್ಯಾಪಿಕೆಯಾಗಿ ಸೇವೆ ಸಲ್ಲಿಸುತ್ತಿದ್ದಾರೆ.
ಇವರು ಬಂಡಾಯ ಸಾಹಿತ್ಯ–ಸಂಘಟನೆ,ಮಹಿಳಾ ಸಾಹಿತ್ಯದಲ್ಲಿ ಕೃಷಿ ಮಾಡಿದ್ದಾರೆ.ಕರ್ನಾಟಕ ಸಾಹಿತ್ಯ ಅಕಾಡೆಮಿ ಸದಸ್ಯೆ,ಕನ್ನಡ ಅಭಿವೃದ್ಧಿ ಪ್ರಾಧಿಕಾರ ಸದಸ್ಯೆಯಾಗಿ ಕೆಲಸ ನಿರ್ವಹಿಸಿರುವ ಅವರು ಗೋಕಾಕ್ ಚಳುವಳಿ,
ದಲಿತ ಬಂಡಾಯ ಚಳುವಳಿ,ಕುಲಕಸುಬು ದೇಶೀಕಲೆಗಳ ಅಭಿವೃದ್ಧಿಗಾಗಿ ಸಂಸ್ಕೃತಿ ಸಂಗ್ರಾಮ ಪ್ರತಿಷ್ಥಾನದ ಸ್ಠಾಪನೆ ಮುಂತಾದ ಸಾಮಾಜಿಕ ಚಟುವಟಿಕೆಗಳಲ್ಲಿ ಸಕ್ರಿಯವಾಗಿ ತೊಡಗಿಕೊಂಡವರು.
ಇವರ ಸಾಹಿತ್ಯ ಸಾಧನೆಗಳಿಗೆ ಅಖಿಲಭಾರತದ ದಲಿತ ಸಾಹಿತ್ಯ ಸಮ್ಮೇಳನದ ಗೌರವ ಪ್ರಶಸ್ತಿ,ಅಂಬೇಡ್ಕರ್ ಪ್ರಶಸ್ತಿ ಪುರಸ್ಕಾರಗಳನ್ನು ನೀಡಿ ಗೌರವಿಸಲಾಗಿದೆ.
ಕಾವ್ಯ

* ಪರಿಸರದಲ್ಲಿ
* ಪಂಚಾಗ್ನಿ ಮಧ್ಯೆ
* ನಾನು ನನ್ನವರು
* ತಾಜಮಹಲಿನ ಹಾಡು
* ಬಿಂಬದೊಳಗಣ ಮಾತು
ಸಂಪಾದನೆ

* ಸಂಸ್ಕೃತಿ
* ಪ್ರಣಯಿನಿ
* ಪ್ರಶಾಂತ

ವರ್ಗ:ಕನ್ನಡ ಸಾಹಿತ್ಯ
ವರ್ಗ:ಸಾಹಿತಿಗಳು
ವರ್ಗ:ಲೇಖಕಿಯರು